ศิริโชคโพสต์รูปล้อกรณีวรเจตน์ถูกทำร้ายลงเฟซบุ๊ก
โดยเข้าใจว่าสื่อเสื้อแดงเอาภาพมาปลุกระดมบิดเบือนเพื่อหลอกเสื้อแดง - ก่อนมีคนสะกิดศิริโชคว่าภาพที่โพสต์ เป็นภาพล้อเลียนเหตุการณ์ทำร้ายวรเจตน์ โดยในภาพมีรูปชายถือเก้าอี้และท่อนไม้จากเหตุการณ์ 6 ตุลา และอุลตร้าเจ้าพ่อโผล่แจมด้วยวันนี้ (7 มี.ค.) นายศิริโชค โสภา ส.ส.พรรคประชาธิปัตย์ ได้โพสต์ภาพหนึ่งลงในเฟซบุ๊กตั้ง ค่าการเข้าถึงสาธารณะซึ่งมีคำบรรยายในภาพว่า โดนแล้ว วรเจตน์ ภาคีรัตน์ อาจารย์ประจำคณะนิติศาสตร์ มหาวิทยาลัยธรรมศาสตร์ คณาจารย์กลุ่มนิติราษฎร์ ถูกชายลึกลับ ดักชกหน้า ถึง ลานจอดรถ ภายใน มธ. เตรียมตรวจกล้องวงจรปิดหาตัวคนร้าย หลังไปตรวจร่างกายที่ รพ.ธนบุรี ยันปลอดภัยโดยนายศิริโชคโพสต์ความเห็นด้วยว่า ปลุกระดมสุดๆ เอาภาพวงจรปิดที่แสดงถึงความรุนแรงกรณีอื่นและมาบิดเบือนว่าเกิดกับวรเจตน์ หลอกพี่น้องเสื้อแดงต่อไป - ผลิตโดยสื่อแดง โดยมีผู้แชร์ภาพดังกล่าวจากนายศิริโชค และร่วมโพสต์แสดงความเห็นจำนวนมากอย่างไรก็ตาม ภาพดังกล่าวเป็นภาพที่มีผู้จงใจทำล้อเลียนเหตุการณ์ทำร้ายนายวรเจตน์ ภาคีรัตน์ โดยในภาพมีภาพชายถือเก้าอี้ และชายถือท่อนไม้เป็นภาพที่นำมาจากเหตุการณ์ 6 ตุลาคม 2519 มาประกอบ นอกจากนี้มุมบนขวาของภาพยังมีภาพอุลตร้าเจ้าพ่อ (Father of Ultra) จากภาพยนตร์เรื่องอุลตร้าแมนปรากฏอยู่ด้วย
โดยเข้าใจว่าสื่อเสื้อแดงเอาภาพมาปลุกระดมบิดเบือนเพื่อหลอกเสื้อแดง - ก่อนมีคนสะกิดศิริโชคว่าภาพที่โพสต์ เป็นภาพล้อเลียนเหตุการณ์ทำร้ายวรเจตน์ โดยในภาพมีรูปชายถือเก้าอี้และท่อนไม้จากเหตุการณ์ 6 ตุลา
พรรคประชาธิปัตย์,วรเจตน์ ภาคีรัตน์,วรเจตน์ถูกทำร้าย,ศิริโชค โสภา,อุลตร้าแมน,เก้าอี้,เฟซบุ๊ก,เหตุการณ์ 6 ตุลา 2519,โซเชียลมีเดีย